ming030890/wiki-yue-high-quality huggingface dataset:
貿易

貿易（粵拼：mau6 jik6）有時又叫交易、買賣，係交換貨物或者服務嘅商業行為，由古時嘅以物易物，發展成用錢銀做媒介。搞貿易嘅地方叫市場。
喺現代嘅睇法入面，貿易嘅存在係因為專業化同埋勞動分工，呢個係一種主要嘅經濟活動形式，喺呢種形式入面，個人同團體集中喺生產嘅一個細小方面，但係佢哋將自己嘅產出用嚟同其他人交換所需嘅產品同服務。 貿易存在於唔同地區之間，因為唔同嘅地區可能喺某啲可交易商品嘅生產方面有比較優勢（無論係認為定係真實嘅）Template:Snd包括生產喺其他地方稀缺或有限嘅自然資源。例如，唔同地區嘅規模可能會鼓勵大規模生產。喺呢啲情況下，喺唔同地方之間以市場價格進行交易可以令到兩個地方都受益。唔同類型嘅商人可能會專門買賣唔同種類嘅商品；例如，香料貿易同穀物貿易喺全球性、國際性經濟嘅發展中都有重要嘅歷史地位。
喺尼日利亞拉各斯12英里嘅繁忙市場
零售貿易包括喺一個固定嘅地方（例如百貨公司、精品店或者售貨亭）、網上或者透過郵購，以細量或者個別批次出售貨品或者商品，畀購買者直接消費或者使用。 批發貿易係指將貨品當做商品賣畀零售商、工業、商業、機構或者其他專業商業用戶，或者賣畀其他批發商同相關嘅附屬服務。
從歷史嚟講，由1815年到第一次世界大戰爆發嘅1914年，某啲地區對自由貿易嘅開放程度大幅增加。喺1920年代，貿易開放度再次增加，但係喺1930年代嘅大蕭條期間（特別係喺歐洲同北美）崩潰咗。由1950年代開始，貿易開放度再次大幅增加（雖然喺1970年代嘅石油危機期間有所放緩）。經濟學家同經濟史學家認為，而家嘅貿易開放水平係有史以來最高嘅。

概念
内文：分工同比較優勢
貿易嘅起源係分工同比較優勢。
人同人之間以至國家同國家之間喺「擅長生產乜嘢貨品同服務」呢一點上都有差異：例如假想而家有兩個人，A 君比較叻煮嘢食，B 君比較叻整電腦，A 君會比較有誘因去開餐廳，而 B 君會比較有誘因去搵份做電腦技術員嘅工，B 君冇 A 君咁肯花時間煮嘢食，所以日日晏晝都去幫襯 A 君間餐廳，將佢做技術員賺到嘅錢俾 A 君嚟換取嘢食－兩個人之間形成咗一種互利嘅貿易關係；呢種現象喺國與國之間都會睇到，例如俄羅斯嘅國土石油含量多過日本嘅好多，所以比起日本更加有誘因發展石油產業，而當日本想要用石油嗰陣，就可能會問俄羅斯攞，但俄羅斯（定係是但一個產油國）正路唔會免費送石油俾日本，所以日本要搵返啲有價值嘅嘢（最直接嘅係錢）送俾俄羅斯，等俄羅斯有誘因俾石油佢－國際貿易就形成咗。
世界嘅唔同地區之間年年都有大量貿易發生緊－地理同文化等方面嘅差異令到唔同地區擅長生產唔同嘅貨品同服務。

歷史
唔該幫下手加長、改好啲呢篇文。討論頁或者要求加料版可能有多啲資料。

語源
貿易係由中古英語 trade（"路徑，行為方式"）嚟，係漢薩商人引入英語，來自中低德語 trade（"軌跡，路徑"），源自古撒克遜語 trada（"足跡，軌跡"），再由原始日耳曼語 *tradō（"軌跡，路徑"）衍生，仲同古英語 tredan（"踩"）有關。
商業係從拉丁語 commercium而來，由 cum（"一齊"）同 merx（"商品"）組成。

保護主義
内文：保護主義
保護主義係一種限制同阻礙國與國之間貿易嘅政策，與自由貿易政策相反。呢種政策通常會用關稅同限制性進口配額。保護主義政策喺1930年代特別流行，正正係喺大蕭條同第二次世界大戰之間。

宗教
伊斯蘭教義鼓勵做生意（而且譴責高利貸或者利息）。
猶太-基督教教義冇禁止貿易，但係禁止欺詐同唔誠實嘅手法。歷史上都禁止收取貸款利息。

貨幣嘅發展
内文：貨幣嘅歷史
一枚古羅馬嘅德納里烏斯
最早嘅貨幣形式係有內在價值嘅物品。呢個叫商品貨幣，包括任何常見嘅有內在價值嘅商品；歷史上嘅例子有豬、稀有貝殼、鯨魚牙齒同（通常）牛。在中世紀嘅伊拉克，麵包被用作早期形式嘅貨幣。在阿茲特克帝國期間，喺蒙特祖馬二世統治下，可可豆成為合法貨幣。
貨幣作為標準化貨幣被引入，為咗促進更廣泛嘅商品同服務交換。呢一階段嘅貨幣，用金屬代表儲存嘅價值，符號代表商品，為肥沃新月地帶嘅貿易奠定咗基礎，持續咗超過1500年。
錢幣學家有最早大規模社會嘅硬幣樣本，雖然呢啲最初係冇標記嘅貴金屬塊。

多哈回合
内文：多哈回合
世貿嘅多哈回合傾偈想將全球貿易嘅障礙劈低啲，最緊要係要令貿易對窮國更加公道。但係呢啲傾偈一直卡住，因為富貴佬國家（即係二十國集團嗰班大佬）同主要窮國之間成日拗晒頸。最難搞掂嘅就係農業補貼呢樁嘢。相反，喺貿易方便化同埋俾人有能力去做嘢呢兩樣嘢上面，大家就好易傾掂。多哈回合喺卡塔爾嘅多哈起步，跟住喺墨西哥坎昆、瑞士日內瓦、法國巴黎同埋香港繼續傾。[未記出處或冇根據]

中國
内文：中國衝擊、中國經濟改革同中國同世貿
大概喺1978年噉上下，中共政權開始搞經濟改革嘅實驗。同以前蘇聯嗰套中央計劃經濟唔同，新嘅措施慢慢放鬆咗對耕田、賣農產品，同埋幾年之後嘅城市企業同打工仔嘅管制。呢套更加向錢看齊嘅做法令效率升高，仲刺激咗私人投資，尤其係農民嘅投資，搞到生產力同產量都升咗。仲有一個特別嘢就係喺東南沿海整咗四個（後尾變成五個）經濟特區。
呢啲改革嘅效果好有效，產量、種類、質素、價錢同需求都升到癲。實際上，經濟規模喺1978年到1986年之間翻咗倍，到1994年又翻咗倍，2003年再翻多次。講真人均嘅話，以1978年做基準，喺1987年、1996年同2006年都係翻咗倍。到咗2008年，經濟規模已經係1978年嘅16.7倍，人均水平都係以前嘅12.1倍。國際貿易仲發展得更快，平均每4年半就翻一倍。1998年1月單單一個月嘅雙邊貿易已經超過晒1978年成年嘅數；2009年頭三個月嘅貿易額仲高過1998年全年。到咗2008年，中共政權嘅雙邊貿易總額已經去到2.56萬億美金。
1991年，中共政權加入咗亞太經合組織呢個谷生意嘅論壇。到咗2001年，佢哋仲加埋世貿添。

國際貿易
内文：國際貿易
Template:Trade bloc
國際貿易就係講唔同國家之間買嘢賣嘢、交換服務嘅嘢。喺大多數國家，呢樣嘢都係GDP嘅一個好重要部分。雖然國際貿易由古到今都有（睇下絲綢之路同埋琥珀之路），但係最近幾百年，佢喺經濟、社會同政治方面嘅重要性急速上升，主要係因為工業化、新型運輸、全球化、跨國公司同外包嘅蓬勃發展。[未記出處或冇根據]
要睇貿易有幾成功，最好睇下南韓同印度嘅分別。南韓搞咗個叫出口導向工業化嘅政策，印度就一向比較閉關鎖國。過去五十年，南韓喺經濟方面嘅表現遠勝印度，不過南韓嘅成功都同佢嘅政府制度好有關係。

貿易制裁
有時啲國家會對某個國家搞貿易制裁，目的係懲罰嗰個國家做咗啲乜。禁運就係最嚴重嘅一種制裁，即係完全切斷同嗰個國家嘅所有貿易。好似美國就對古巴搞咗超過40年嘅禁運。禁運通常都係暫時性嘅。舉個例，亞美尼亞喺2020年12月31號開始暫時禁止所有土耳其嘅貨入嚟，因為土耳其對亞美尼亞好敵對，影響到食品安全。

公平貿易
「公平貿易」運動，又叫「貿易公義」運動，就係話要喺生產貨品嘅時候注意打工仔嘅權益、環保同社會標準，特別係啲由窮國賣去富國嘅嘢。呢啲諗法仲引發咗一場辯論，就係貿易本身應唔應該當做一種人權。
有啲入口公司會自願跟公平貿易嘅標準，有時政府都會用勞工法同商法去執行呢啲標準。公平貿易嘅政策五花八門，由禁止用奴隸勞工整嘅貨品，到1980年代咖啡嘅最低價格支持計劃都有。非政府組織都出咗唔少力，佢哋負責監察啲貨有冇跟足標準。所以話，公平貿易其實都係一種保護主義嚟嘅。
費鴻泰

費鴻泰（1954年7月7日—），台灣國民黨政治人物、統計學學者，曾經做過立法委員。 佢本來係國立臺北大學統計系副教授，阿哥係前國防大學校長費鴻波上將、老婆王怡心係國立臺北大學會計學系教授，曾經做過該校副校長。
貼嘉莎芝路

貼嘉莎芝路（泰文：ถนน เทพกระษัตรี ，英文：Thanon Thep Kasattri）係泰國布吉島上主要嘅公路。地圖上標號402。北起貼嘉莎芝／沙拉辛大橋，佢經過大朗鎮（響轉盤同師順通路交匯），向南止於布吉鎮中心嘅大轉盤，全長67公里。

飲食
貼嘉莎芝大橋嘅橋脚有好多賣蟹肉嘅檔口，布吉啲餐館多數朝頭早嚟呢度入貨。每年風季尾（九、十月）係蟹最肥、最靚嘅時節，更兼價平（每公斤两蚊美金）；由布吉、大朗鎮每日有班車坐嚟橋脚。
貼地考察Follow牙

《貼地考察Follow牙》（Followers）係香港電視娛樂同香港貿易發展局合作製作嘅資訊節目，由Artem Ansheles主持，由2018年9月10號到10月12號逢禮拜一到五19:55—20:00喺viuTV播，每集3分鐘，總共25集。節目主持同廿個香港後生仔去哈薩克同新疆考察，感受「一帶一路」地區同中亞國家嘅潛力同機遇。香港貿易發展局期望呢個節目可以加深後生仔對「一帶一路」倡議嘅認識。
豐西

豐西（韓文：풍서군／豊西郡 Phungsŏ gun */?）係朝鮮民主主義人民共和國兩江道嘅一個郡。
豐邑建設

豐邑建設係臺灣一間地產商，屬於豐邑機構旗下，董事長係劉樹居。
豔星

豔星意思係以性感形象示人嘅女明星，包括有名嘅女性鹹濕演員。但唔係所有豔星都有演出鹹片或三級片、或作露點演出，有作露點演出嘅都可以叫「脫星」。
豐華唱片

豐華唱片（Forward Music Co., Ltd.）係臺灣嘅一間唱片公司，1995年由原飛碟唱片經營班底成立，曾一手捧紅嘅歌手包括張雨生、張惠妹、阿福(鄧福如)、范逸臣、曾寶儀、卜學亮。
豐順

豐順（粵拼：fung1 seon6）喺中國廣東，家下係梅州市嘅縣，叫豐順縣。清時歸潮州府。

山
豐順南有瘦牛山，一名雲落山。東北有銅鼓嶂。。

水
豐利東有𨻧隍河自大埔入，西南合豐溪水，又南合九河水，入海陽為韓江。又南湯溪，一名湯阬水，下流到揭陽為北溪。。

史
大清乾隆三年以海陽縣豐順鎮置豐順縣，析嘉應州同揭陽、大埔二縣地益豐順來屬。有湯阬、𨻧隍二巡司。
豐見城

豐見城（とみぐすく）係日本沖繩縣一市，人口有6萬。
豐隆保險

豐隆保險（亞洲）有限公司係香港一間保險公司，1973年喺成立，前身係道亨保險，母公司喺馬來西亞。佢冇賣人壽，賣緊一般保險服務，包括旅遊保、工作假期保、家傭保、家務助理保、家居財物保、住院現金保、意外保、家居樓宇保。全部可以網上報價，一部份可以即時投保。新舊代言人包括王浩信、何雁詩、梁彥宗、項明生。
蘆荻灣燒烤場

蘆荻灣燒烤場（英文：Lo Tik Wan Barbecue Area）係香港一燒烤場，喺南丫島蘆荻灣，行政上歸離島區。
蘆荻街

蘆荻街（粵拼：lou4 dik6 gaai1）係中國廣東廣州嘅一條行車馬路，響荔灣區金花街道，由康王北路開始，去到光復北路，0.6公里長。
蘆葦

蘆葦（粵拼：lou4 wai5；學名：Phragmites australis）係禾本科蘆葦屬嘅長年生水生草本植物，原產歐洲，而家喺全球各地嘅水塘或山塘邊，江河溪邊嘅淺水區、海灘都揾到。
佢亦係種淨化環境植物。

樣
植株高1～4m，徑3～10mm，有粗狀梗同根，節間中空，節下多數有白粉。葉帶狀，光滑或邊緣粗糙，罅冇毛或有幼毛，葉脷段而厚，硬而平或變成嚿纖毛。花屬圓錐花序，頂生，向下沊；入面有3～7朵花仔，除咗第一朵屬公之外，其他都屬兩性花；出面有3條脈，頂漸尖，基部細長，有長嘅軟毛；有3條花芯；每年7～11月開花。果屬穎果，橢圓，似羽毛噉；每年8～12月結果。

用途
稈多數用嚟整紙或棚屋材料或編織物，亦可以加工整成工藝品，嫩梗可以做飼料。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
根狀梗可以做藥，有健胃、利尿同涼血同止血嘅功效。

淨化環境
佢嘅葉、葉鞘、梗、根狀梗同不定根都有通氣組織，所以佢可以好明顯噉淨化污水，亦可以畀雀仔提供休息同繁殖、食嘢嘅地方。
蘆鬚城泳灘

蘆鬚城泳灘，香港泳灘之一，喺南丫島索罟灣嗰邊，蘆鬚城，英文叫Lo So Shing Beach。行政上歸離島區。設施有泳灘、燒烤場。歸康樂及文化事務署管。
蘆竹區

蘆竹區（粵拼：lou4 zuk1 keoi1）係台灣桃園市嘅一個市轄區，喺桃園市東北部，靠近台灣海峽，係桃園中壢都會區嘅一部分。整個區劃分做三個大區域，而家區公所喺南崁地區。
自從1978年10月31號中山高速公路開通之後，交通變得好方便，而且近距離接鄰桃園區同桃園國際機場，過去嘅30年裡發展得好快。喺2014年改制成縣轄市之前，佢係全國人口最多嘅鄉，而家大概有16.7萬人咁多。

史
蘆竹區以前叫「蘆竹厝」，1920年設「蘆竹庄」，1946年改「蘆竹鄉」，2014年改「蘆竹區」。
蘆薈

蘆薈（粵拼：lou4 wui6；學名：Aloe）係黃脂木科下邊一個屬，一般喺非洲嗰邊比較多，入面有500幾個品種。
呢種植物嘅形態規律都係長年生嘅草本植物，而且重俾好多人鍾意嘅，甚至好易就種到佢。
蘆荻

蘆竹：蘆荻嘅學名。
蘆荻 (會長)：中國小動物保護協會創辦人。
蘆荻街：廣州市荔灣區入面嘅一條街。
蘆荻電器：臺灣嘅一間電器公司。
蘆荻灣：香港南丫島嘅一個海灣名。
蘆荻 (書法家)：中國書法家協會嘅會員。
蘆菇

蘆菇，俗稱「泰國黃皮」，係一種生果，原產東南亞馬來群島。由於蠍子鍾意食，所以可能會有蠍子喺蘆菇入面，人食蘆菇之前要小心。
農林街道

農林街道係中國廣東省廣州市越秀區轄下嘅一個街道，喺越秀區東部。轄區總面積1.08平方公里，下轄12個社區，常住人口5.27萬人。

參考資料
〈農林街〉。越秀區地方誌編纂委員會網站。喺2008年9月4號搵到。
睇 • 論 • 改 • 歷越秀區政區行政隸屬：中華人民共和國廣東省廣州市　　區政府駐地：北京街道街道：北京街道 | 洪橋街道 | 六榕街道 | 流花街道 | 光塔街道 | 人民街道 | 東山街道 | 農林街道 | 礦泉街道 | 大東街道 | 大塘街道 | 白雲街道 | 珠光街道 | 建設街道 | 華樂街道 | 登峰街道 | 黃花崗街道 | 梅花村街道睇埋：中華人民共和國廣東省鄉級以上政區一覽。
農巧

農巧（老撾文：ຫນອງຂຽວ）係老撾省瑯勃拉邦入面嘅村莊。
農工商超市

農工商超市（集團）有限公司係上海一間連鎖零售企業。集團主要經營超級市場同便利店等零售業務，亦有做商場、物流、酒店等。前身係「亞美」同「向榮」超市，喺1993年3月28號開張。1994年，上海市農工商超市總公司成立。2004年5月改成而家個名。
農林站

農林站係深圳地鐵7號綫一個站，喺紅荔西路同農林路路口。個站2016年10月28號啟用。
野口瑠璃子

野口瑠璃子，係日本嘅一個女藝人同埋配音員。
野口航

野口航（1996年1月18號—）係日本足球員，打中場位置，效力北九州向日葵。
野口裕司

野口裕司（1972年2月25號—）係日本足球員，司職後衞，效力過京都不死鳥，及大宮松鼠。
野口遼太

野口遼太（1986年6月24號—）係日本足球員，司職後衞，效力過讚岐卡馬達馬尼。
野口百合

野口百合 ，係日本嘅一個配音員，出名嘅配音作品有偶像大師 灰姑娘女孩。

配音作品一覽
呢個表唔完整，歡迎加料。
野古草

野古草（學名：Arundinella anomala）係禾本科野古草屬嘅植物。分佈喺朝鮮、中南半島、日本、俄羅斯東部同埋中國大陸嘅西藏、除新疆、青海外嘅全國各省區等地，生長喺海拔80米至2,000米嘅地區，一般生喺山坡草叢裏面、林緣灌叢、山坡灌叢、路邊或者山坡灌木林裏面，家下重未由人工引種栽培。
野史

野史係指正史上冇紀錄，或者正史上紀錄為「傳聞」嘅史事。
野垣內俊

野垣內俊（1986年9月11號—）係日本足球員，司職後衞，效力過FC岐阜。
野口英世

野口英世（1876年11月9號—1928年5月21號）係廿世紀日本一個細菌學家。
蛇綠岩套

蛇綠岩套係一種具特定垂直嘅岩石序列，反映海洋地殼嘅構造。所以一般人觀察到嘅這種岩套都經歷過地殼版塊碰撞，先至可以透過造山運動由海牀抬升到海平面上。
上圖顯示，岩套頂層係0.3公里厚嘅深海沉積物，例如石灰岩同燧石，然後係0.3-0.7公里嘅噴出性枕狀玄武岩、1-1.5公里無間斷嘅片狀岩脈、2-5公里嘅葉狀同層狀入侵性輝長岩，最底層係代表地幔嘅超基性橄欖岩。地質學家就係靠佢了解海洋地殼有幾厚。
蛇蛉

蛇蛉，生物分類上叫蛇蛉目（Raphidioptera），係昆蟲綱嘅一個目，現存唯一亞目蛇蛉亞目（Raphidiomorpha），有大約260個種。
蛇酒

蛇酒係中國華南流行釀嘅酒，將劏咗同煮過嘅蛇同藥材放落燒酒度浸，蛇可以放唔同品種，譬如用眼鏡蛇、金環蛇、銀環蛇、蝮蛇、五步蛇。相傳蛇酒可以醫好麻瘋病。
蛇腹劍

蛇腹劍（粵拼：se4 fuk1 gim3；日文：ガリアンソード；英文：Garian Sword）係一種虛構刀劍，出現喺1984年播出嘅機械人動畫《機甲界》。佢係動畫主角鐵巨人嘅裝備，個樣似一般嘅劍，不過劍刃部分割到似蛇肚噉曲折，可以變成有刃嘅鞭。喺官方設定度嗌做「ガリアンソード」，不過佢有啲唔正式嘅名，比如動畫製作方嗌佢做「ジャラジャラ剣」。而喺設定畫中又有寫成「劍」或者「ガリアンの剣」。
呢個創意影響咗之後好多嘅作品，有類似構造嘅刀劍喺好多嘅漫畫、動畫作品度出現，呢個創意亦可以喺日本之外嘅特攝影片度見到。因爲呢陣時喺語境上同《機甲界》無關，所以亦就唔會用諸如「ガリアンソード」、「ガリアン剣」之類嘅名，而係叫做「蛇腹劍」（蛇腹剣）、「鞭劍」（鞭剣），而喺唔同作品中，又畀人作咗諸如「Snake Sword」、「連接劍」、「多節劍」、「Whip Sword」、「連結刃」嘅名。
蛇頭怪人

蛇頭怪人（粵拼：se4 tau4 gwaai3 jan4），英文名Gorgon，音譯戈貢，係種女妖，佢有排尖牙，頭髮係識郁嘅毒蛇。呢種妖怪最早出現喺希臘神話入面，指嘅係三姊妹斯忒諾、歐律阿勒同美杜莎，聽講佢哋係海神科歇斯同女神潔多個女。
蛇豹獸

蛇豹獸係當代考古學家用嚟形容古埃及文明同兩河流域文明嘅一種神話動物，個樣似係蛇同豹嘅混合體。
蛇眼菊

蛇眼菊（粵拼：se4 ngaan5 guk1；學名：Sanvitalia procumbens），又嗌蛇紋菊（se4 man4 guk1），係菊科蛇眼菊屬嘅一到兩年生草本植物，原產墨西哥同危地馬拉，植株多數喺美國、哥斯達黎加、危地馬拉先至搵到。

樣
植株高10～15cm。葉對生，似蛋形披針。花屬頭狀花序，單生喺梗頂，花瓣黃，花芯暗紫，直徑20～25mm；每年夏季到深秋時節開花。

習性
植株鍾意夠嗮陽光嘅地方生。禁凍或旱、爛地。喺涼爽天氣生得比較正。

用途
植株可以做庭院植物。
蛇羹

蛇羹係以蛇肉做主要材料嘅羹，係一種粵菜。蛇羹屬高熱量嘢食，能行氣活血，有暖身作用。食蛇羹時亦會伴以薄脆，增加食蛇羹時嘅口感。

蛇宴
係以蛇羹做主角嘅宴會，菜單包括蛇肉絲炒煮蒸幾款，常見於秋冬季社團聚餐。
蛇蜥

蛇蜥（Anguis fragilis）係種蜥蜴動物，但佢無腳，睇落似一條大蛇，主要分佈喺歐洲同亞洲。
郭璞

郭璞（276年—324年），字景純，晉何東郡聞喜縣（依家嘅山西）人，係西晉建平太守郭瑗個仔。係東晉時期學者，又係文學家同埋訓詁學家（類似而家所謂嘅國學，即係研究傳統文化嘅嘢），亦都係方術大師（可以理解為西方嘅鍊金術，不過東方嘅方術主要目的係成仙）同《遊仙詩》嘅祖師爺。

生平
佢經歷過永嘉之亂，東晉西晉兩代嘅分界，於是乎南遷至江南。戰亂之世，亦做過宣城同丹陽嘅參軍。
晉元帝時期，升職做著作佐郎（官名，作用係協助史官寫國史）、尚書郎（亦係官名，負責處理政務），之後又做咗將軍王敦嘅參軍（打仗出謀獻策果類，仲包埋同老闆傾心事）。
郭璞為人相當好酒好色，有時會好過份，過份到佢朋友桓彝鑊鑊搵親佢，都係見到佢同個女人喺度玩。佢朋友干寶仲勸過佢「此伐性之斧也」（白話解釋：咁會搞死你㗎），但係郭璞唔在意咁講「吾所受有分。恆恐用之不盡。豈酒色之能害。」（白話解釋：唔嫖唔知身體好，唔賭唔知時運高，我仲驚自己做得唔夠過份，點會咁易俾–酒色搞死）。
郭璞曾經同桓彝講過，千祈唔可以喺佢去緊廁所嗰陣推開佢度廁所門，如果唔係就「客主有殃」（白話解釋：大家一鑊熟呀）。點不知有次桓彝飲醉咗，真係走咗去郭璞屋企開咗度廁所門，仲見到郭璞「裸身被髮，銜刀設醊」（白話解釋：無著衫又無梳頭，用把口膽住把刀仔，準備作法，仲記唔記得佢係方術大師呀），郭璞一見到桓彝就大驚咁講「此天命，不可逃也！」（白話解釋：呢個真係天命，走唔切喇！）
後來到咗324年，王敦駐守荊州，仲打算謀反，謀反前叫咗郭璞嚟卜左支卦，卦象為不吉，王敦嬲到殺咗郭璞。王敦喺兩個月謀反失敗，怨憤而死（即係谷死）。幾年後晉明帝幫郭璞喺南京玄武湖畔起咗個叫「郭公墩」嘅衣冠塚（無條屍，得套衫褲）畀佢。

學術成就
後世視為佢為學者。精通文學，作好多詩文。精通詁訓，為好多古書寫過注（解釋原文），例如「周易」、「山海經」、「穆天子傳」、「方言」、「楚辭」、「爾雅」都寫過。
其中嘅表表者，就係佢用咗18年時間去研究同註解「爾雅」呢本書，以佢當時流通嘅方言同名，去解釋番古老嘅動植物名，仲幫佢哋注音同畫圖，令呢本由佢所注嘅「爾雅」成為歷朝歷代研究草本嘅重要參考書。而且由郭璞開創嘅動、植物圖示分類法，亦都俾唐朝之後所有大型草本著作所沿用。
佢除咗易學方面有卓越成就，仲識好多道教方面嘅術數學理論（晉朝嚟講應該係建基於漢朝董仲舒嘅陰陽五行學說），仲係兩晉時期好出名嘅方術師，曉卜筮同好多奇術。
相傳寫咗本葬書，係風水堪輿方面嘅名著，風水師視佢為祖師爺。王禕「青岩叢錄」有講「擇地以葬，其術本於晉郭璞」（選棺材地嘅方法係起源自晉朝嘅郭璞）。

後代
郭璞有個仔，個名叫郭驁，封為臨賀太守。
郭穎橋

郭穎橋（英文：Kwok Wing Kiu；1986年6月3號—）係香港前藝人、歌手，曾經喺2009年無綫電視綜藝節目《耳分高下》飾演「Sing之天使」「菠蘿」而出名，亦出過3首歌，不過一路都未有機會正式出唱碟。

簡歷
郭穎橋讀緊中學期間，2001年喺歌唱比賽入面畀經理人發掘而入行，2002年簽約，但到2007年約滿得五萬蚊港紙收入。2008年郭穎橋再簽合約，準備出唱碟，但唱碟公司只係安排佢唱3隻歌，一路唔幫佢出碟。另外，佢喺2009年參與無綫電視節目，憑住《耳分高下》嘅「菠蘿」一角，攞到唔少知名度。不過唱碟公司依然對佢投閒置散，無嘢畀佢做，最後佢2013年告上法庭，成功提前解約，最後轉行做秘書兼業餘攝影師。到2017年，佢喺viuTV嘅攝影比賽節目《攝·太帥》再度用參賽者身份亮相幕前。
郭珮芳

郭珮芳，香港親中派政治人物兼商界人士，中國建設銀行(亞洲)常務副行長兼執行董事，支持北京未經諮詢或香港人同意強行修改選舉制度。

選舉經歷
喺2021年8月，佢當選成為香港特别行政區選舉委員會商界（第三）委員。之後佢喺李家超無提政綱嘅情況下，有份提名李家超參與2022年香港行政長官選舉。
郭禮伯

郭禮伯（1905年4月27號—1978年2月14號），號君鳴，係中華民國陸軍中將，江西南康出世，黃埔軍校第一期畢業。
郭稟翰

郭稟翰，台灣時代力量政治人物，依家係宜蘭黨部執行長。

關注議題
佢關注嘅議題，唔少係關於性別教育同平權。例如喺2017年，佢就公開要求新北市議會喺處理性別教育嘅預算時，要公開透明，令大家可以檢視市議會對於政策嘅監督狀況。另外，喺2023年國民黨議員黃浴沂嘲諷被性騷擾女消防員事件入面，佢亦多次公開發言，批評黃浴沂推卸責任，甚至提出要罷免對方。
喺宜蘭地區議題方面，佢亦有所關注，例如係宜蘭縣立文化中心整修後用途嘅問題。
郭田葰

郭田葰（英文：Marcus Kwok Tin Chun，1981年7月17號—）係香港自由身藝人，澳洲華人，以前係急症室醫生。

生平
郭田葰阿爸係印尼唐人，有荷蘭同印尼血統，阿媽係唐人，有一位家姐，8歲咸家移民印尼。
郭田葰1997年喺澳洲墨爾本讀高中，1999年考入墨爾本蒙納士大學醫科，2005年正式成為醫生。郭田葰因為鍾意刺激，又試過有一位老教授讚佢喺關鍵時刻保持到冷靜，所以郭田葰揀咗成為一名急症室醫生，喺墨爾本博士山醫院（英文：Box Hill Hospital）同馬龍達醫院做嘢。
郭田葰有興趣演藝工作，喺澳洲讀大學時已經週不時參加唱歌比賽，亦攞過獎。佢試過喺澳洲墨爾本3ZZZ（英文：3ZZZ）同3CW（英文：3CW）中文廣播電台每星期主持一個兩個鐘頭節目，內容包括天氣、時事、娛樂新聞同醫學常識。2008年亦做過墨爾本華裔小姐競選司儀。
郭田葰喺澳洲居留多年之後，至2009年9月攞到澳洲國籍。
2009年，郭田葰屋企人要求佢返香港生活，所以佢回流香港發展。同年參加無綫電視香港先生選舉，成為無綫電視旗下藝員。參選時畀傳媒叫做「翻版陳司翰」。
郭田葰因為做過醫生，成日喺電視劇入面飾演醫生，被稱為「醫生專用戶」。
2022年，郭田葰離開無綫電視，恢復自由身。

演出
呢個表唔完整，歡迎加料。
郭真言

郭真言，係大韓民國嘅一個男藝人同埋歌手。
長德

長德係日本一條天皇嘅一個年號，相當於公元995年到999年，前後總共5年。
長度

長度（粵拼：coeng4 dou6，英文：length），或者長（coeng4），係指講物體兩端嘅距離大細。有時為咗方便分便唔同方向嘅長度，會分出高度同闊度。高度係指打棟嘅長度，而闊度係專指側邊嘅長度。佢重喺國際單位嘅七種度量方式嘅一個單位。

敘述
長度係一維嘅大細，面積係二維嘅大細（長度平方），體積係三維嘅大細（長度立方）。喺大部份度量衡系統，長度都係基本單位，好多單位都就由佢衍生出來。
喺字典嗰度嚟講，長度可以解釋成兩邊之間嘅距離。而所謂嘅距離既可以係直線，又可以係曲線；既可以喺平面入面，又可以喺3D嘅範圍入面。喺物理上來講，長度同距離係同義。

長度嘅單位
長度嘅度量單位有好多種。喺國際上用米做長度基本單位。喺國際單位入面，佢將米定咗係標準嘅單位。，所以「1米」有幾長係要好嚴格嘅科學證明先至得。而最新嘅「1米」證明係1983年嘅國際度量衡大會講咗出嚟，而呢次定義係用咗自然界入面邊度都可以見到嘅光，而且喺1970年代嗰時，光速已經有好嚴格嘅準確度，所以佢定咗光喺真空入面行1/299792458秒嘅距離係1標準米。所以一旦光速達到重準嘅測量度，個數改嘅係米，而唔係光速。
連拿度辛捷士

連拿度辛捷士（粵拼：lin4 naa4 dou6 san1 zit6 si6，葡文：Renato Sanches，1997年8月18號—）係一個男足球員，佢嚟自葡萄牙里斯本，踢緊中場，喺2014年正式出道。佢嘅球員冧巴係18號。

葳蕤史
呢節要加長。
連接號

連接號（法文：trait d’union，意思係 ｢連接號｣；英文：hyphen，用來連接兩個數值嘅時候叫 dash）係連接兩組字嗰時用嘅標點。佢嘅基本形狀係短橫線，但係文法上嘅連接號會按唔同嘅情況出現唔同嘅實際形狀。

連接文字
連接文字嘅時候，連接號嘅基本形狀係一個字空位嘅橫線，喺中文係 ｢－｣，喺英文係 ｢-｣。
喺英文排版，如果被連接嘅其中一個字入面有空格，連接號傳統上會用半形橫線（en dash）代替:6.80，理由係英文嘅連接號好多時其實窄過一個英文空格（兩個其實通常都係大約四分一正方:26,79，但係如果右便排齊邊，空格就會變闊），改用半形橫線望落會冇咁誤導。但係呢個傳統報紙通常唔會跟。

連接數值
喺連接數值嘅時候，中文可以用一個字空位嘅橫線或者波浪線（~）。
英文排版目前嘅正規做法係將連接數值嘅連接號排成半形橫線（en dash），一般亦都會叫佢做 dash 而唔叫佢做 hyphen，但係喺一般打字同某啲格式（例如美國心理學會格式或者加新社格式）仍然都係用 hyphen。至於波浪線，就曾經係一個可能嘅做法，可以喺二十世紀初嘅海報見到，但係而今已經冇人用，冇漢字文化背景嘅人亦都一般唔會睇得明。

連接地名
連接相闗嘅地名嘅時候，中文可以用一個字空位嘅橫線:436或者兩個空位嘅橫線:894。
英文排版亦都係有兩個做法，可以排成 hyphen 或者 en dash。

其他樣
爾個招牌第一行喺尾嗰個兩劃打斜嘅就係連接號嘅舊式寫法
以前啲書仲係手抄嗰陣，西方早期嘅連接號本來其實係打斜嘅，但係因為好容易同逗號搞亂，好多時都會寫兩劃，而字型設計師亦中意打斜嘅連接號，因為冇咁悶:78。
喺手寫做校對嗰陣，代表連接號嘅符號亦係兩劃（⹀）:112–113。
連桷璋

連桷璋（英文：Dalu Lin，1989年—），係香港泛民主派人士，地區組織「大埔民主聯盟」成員，大埔區議會廣福及寶湖選區前任議員。
連桷璋喺2019年第6屆區議會選舉參選大埔廣福及寶湖選區，最後打贏時任區議員黃碧嬌，成功當選，但到咗2021年5月9號，佢喺區議員宣誓條例通過前夕，決定劈炮，唔撈區議員一職。佢話「自己好耐之前已經有劈炮決定」，重話「每一日累積落嚟嘅無力感，加上自己嘅區議員身份帶嚟掣肘，而且自己嘅精神消耗得好快」咁話。
連新路

連新路 (廣州)：廣東省廣州市越秀區入面嘅連新路，廣州市或廣東省大多數嘅政府辦公樓都喺呢度。
連新路 (佛山)：廣東省佛山市順德區入面嘅連新路。
連新路 (東莞)：廣東省東莞市道滘鎮入面嘅連新路。
連新路 (重慶)：重慶市豐都縣入面嘅連新路。
連接詞

連接詞，簡稱連詞，係一種詞性，用嚟連接詞語、詞組、句或者段落，表逹佢哋之間嘅關係。
連晉

連晉原名連偉健，係香港男演員，1981年參加第十期無綫電視藝員訓練班入行，同劉德華係同班同學，畢業之後成為無綫電視藝員，後來轉投亞洲電視，成為一線主角，及後轉去中國內地發展，改藝名連晉。
2006年，連晉參演由劉德華投資嘅普通話電影《瘋狂的石頭》，以廣東話講嘅對白譬如「頂你個肺」、「你個奸商吖」一時成為咗內地人民嘅口頭禪。
茜嘉團遊

茜嘉團遊係香港電視廣播有限公司製作嘅旅遊節目系列，由謝茜嘉主持。
茜嘉團遊 印度的十日十夜

《茜嘉團遊 印度的十日十夜》（英文：Into the Heart and Soul of India）係香港電視廣播有限公司製作嘅遊埠節目，茜嘉團遊系列之一，主持有謝茜嘉、洪卓立，一共8集，介紹印度自然景物同傳統文化。
成個節目共有8集，喺2013年5月25號到7月13號逢禮拜六 20:00-20:30喺無綫電視J2台播，並喺myTV提供限時節目重溫。
茜嘉團遊 土耳其

《茜嘉團遊 土耳其》（英文：Go Turkey）係香港電視廣播有限公司製作嘅遊埠節目，茜嘉團遊系列之一，主持有謝茜嘉、RubberBand，一共10集，介紹土耳其自然景物同傳統文化。
成個節目共有8集，喺2011年8月13號到10月15號逢禮拜六 20:00-20:30喺無綫電視J2台播，並喺myTV提供限時節目重溫。
茜發道

茜發道（英文：Sin Fat Road）係香港一條行車馬路，響九龍觀塘區藍田晒草灣，由茶果嶺道開始，去到晒草灣遊樂場，1.2公里長。呢條路係麗港城居民來往港鐵藍田站主要路徑，上截係觀塘駕駛學院搞駕駛訓練嘅主要地點。
茜木

茜木（學名：Pavetta hongkongensis），又叫香港大沙葉，係茜草科大沙葉屬下面一個種嘅植物，香港原生嘅常綠喬木。
茜屋日海夏

茜屋日海夏，係日本嘅一個女藝人同埋配音員。
茜發道網球場

茜發道網球場，香港運動場之一，專門玩網球，喺觀塘茶果嶺，茜發道，近鯉魚門道，英文叫Sin Fat Road Tennis Courts。行政上歸觀塘區。設施有網球場。
醜小鴨

《醜小鴨》（Den grimme ælling，The Ugly Duckling），係安徒生寫嘅童話故仔，故事講一隻醜樣嘅鴨仔最終變成咗靚嘅天鵝。 1843年11月11號喺丹麥出版，擺喺佢嘅童話集《新冒險》第一卷，第一節，一出版響哥本哈根好評如潮。評論人認為個故仔係安徒生自己對佢後生嗰時嘅描寫。之後譯成各種唔同嘅話，喺世界各地流傳。亦有改編成唔同嘅版本，歌劇、音樂同卡通片。

故事簡介
醜小鴨故仔係講述一隻鴨仔出世嘅時候，個樣同其他鴨仔唔同，好醜樣。佢經常俾其他動物蝦同排擠，感到好傷心同孤單。醜小鴨感到自卑，覺得自己冇價值。佢決定離開家園，去搵一個能夠接納佢嘅地方。佢遇到好多唔同嘅動物，因為佢個樣生得怪所以冇人肯同佢玩，唔能夠融入佢哋。最後，醜小鴨遇到一班天鵝，覺得佢哋好靚，好羨慕佢哋。但係佢唔敢接近佢哋，驚會俾佢哋笑。不過，當佢睇見自己喺湖面嘅倒影，佢驚奇噉發現自己竟然變咗一隻好靚嘅天鵝。原來，醜小鴨一直都係一隻天鵝，只係佢自己唔知道。而家佢終於搵到一個屬於自己嘅地方，同其他天鵝一齊生活，令佢感到好快樂同滿足。

寓意
醜小鴨呢個故事教導我哋唔好只係睇表面，人同事嘅價值唔應該只係基於外貌或外表。醜小鴨雖然個個都話佢醜樣，但佢喺成長嘅過程中，展現出內在美同才華。最終，佢發現自己係一隻靚嘅天鵝，並獲得尊重同接納。呢個故事亦提醒我哋，每個人都有自己嘅價值同潛力，唔應該因為外表或其他人嘅評價而感到自卑或沮喪。每個人都有自己獨特嘅魅力同能力，只要相信自己並發揮潛力，就能夠實現自己嘅夢想同目標。因此，醜小鴨呢個故事教導我哋要尊重同欣賞每個人嘅價值，並唔好輕易噉對其他人進行價值判斷，因為真正嘅美麗同價值係出於內心嘅深處。

評論
英國記者安妮（Anne Chisholm）睇返傳記作家珍絲安達臣（Jens Andersen）嘅 Hans Christian Andersen： A New Life 時咁寫：「安徒生呢個男仔，生得高大醜樣，鼻大，腳板大，成日畀其他細路笑，重玩佢，安徒生大仔個之後，有把靚歌聲，亦對戲劇充滿熱情 。」
推測認為，安徒生係克基斯頓弗籍王子（後尾嘅丹麥國王基斯頓八世）嘅野仔，佢寫呢本書之前已經發現咗，所以故事中嘅天鵝唔只係內在美同才華嘅隱喻，亦對秘密皇室血統嘅隱喻 。
根據卡露羅臣（Carole Rosen）嘅講法，呢個故仔嘅靈感來自安徒生嘅朋友 Jenny Lind。
1843年11月19號， 丹麥報紙《祖國》（Fædrelandet, 1834-82）對醜小鴨咁評論：
...第四部亦係最後一部童話《醜小鴨》。《醜小鴨》雖然有種主觀傾向，但係喺安徒生嘅詩歌作品成日出現，即使同《即興演奏家》、《得個小提琴手》有住相同主題嘅寓言，其變化已經夠晒，亦即係詩人自己調皮攪鬼，但絕冇多愁善感，又如此生動，妙想天開，令讀起嚟，非常之愉快
。
醒覺

醒覺（arousal）係一種生理同心理狀態。一隻處於醒覺狀態嘅動物能夠對刺激俾反應，而一隻（例如）處於昏迷狀態嘅動物會完全喪失醒覺。
醛

醛係有碳氫氧官能基（-CHO）嘅碳氫化合物（烴）。最簡單嘅醛係甲醛。醛通常都有好濃嘅氣味，部份係合成香水嘅原料。

合成
氧化一級醇可以整到醛。可以用重鉻酸鉀等氧化劑幫手。但要小心唔好將渠過分氧化成羧酸，所以要喺形成醛之後即刻減壓蒸餾。
亦都可以用其他方法，例如臭氧化反應將烯烴變做醛。但由於反應都可以將烯烴變做酮，所以要小心設計反應底物（烯烴）。
醚

醚（Ether），係一類有機化合物，有由氧原子連接兩個烷基或芳基嘅官能團。最常見嘅醚係乙醚。

醇嘅脫水
喺酸嘅存在下，醇可以喺高溫環境下脫水，生成醚。

威廉姆遜醚合成
先將醇用強鹼處理，去質子化，出醇鹽。然後再用醇鹽同鹵代烴發生雙分子親核取代反應，生成醚。
醜奴兒

醜奴兒 (專輯)，台灣獨立樂團草東沒有派對嘅首張專輯。
採桑子，雙調四十四字，上下闋各四句、三平韻，一韻到底。上下闋第三句常用疊韻。
醜陋的中國人

《醜陋的中國人》係台灣作家柏楊嘅作品，批判儒家點影響中國人。呢本書係柏楊喺各種公開場合演講嘅講稿集結合成出嚟嘅。
類囊體

類囊體（thylakoid）係喺葉綠體同藍藻入面由膜包住嘅空間，係光合作用發生嘅地方。
類別變數

類別變數（英文：class variable）係物件導向編程上嘅一個概念，指一個類別定義咗嘅一個變數。
類比搖杆

類比搖杆（英文：analog stick）係遊戲搖桿一種，指嵌入咗一個遊戲控制器嗰度嘅細搖杆。
類型系統

喺電腦科學入面，類型系統（英語：type system）用喺定義如何將程式語言入面嘅數值同埋運算式歸類喺好多唔同嘅類型，點樣整呢啲型別，呢啲類型點樣互相作用。類型可以確認一個值或者一組值具有特定嘅意義同埋目的（雖然某啲類型，例如抽象類型同埋函式類型，喺程式執行入面，可能唔表示做值）。
類型論

類型論（type theory）喺數學、邏輯學同電腦科學等領域上係研究點樣將物件分類嘅一套理論。
類場論

類場論（英文：class field theory）係代數數論嘅一個分支，主要考慮數場、正特徵嘅全域場同埋局部場嘅阿貝爾擴張。
類星體

類星體 PLS 1127-145，射出極強嘅X光。
類星體（英文Quasar），就係遠方原始星系，相當活躍。初發現時，望過去似類粒星，多過似星系，射出電波。就係不明所以，所以叫類星體。光譜紅移好勁，類星體高速咁遠離地球。按哈勃定律（Hubble's Law），類星體高速移離，正正係宇宙膨脹造成，而類星體喺可見宇宙邊邊，宇宙誕生初期，星體嘅影像。類星體中心有好大黑洞，質量極高。
英文Quasar，出自quasi-stellar radio sources，意思係類似星嘅無綫電源，廣東話叫類星體。
類氫原子

類氫原子（英文：hydrogen-like atom）係只有一粒電子嘅原子，同氫原子係等電子體，例如，He+、Li2+、Be3+同B4+等等都係類氫原子，又叫類氫離子。
類固醇

類固醇係脂嘅其中一類，各種生物（植物、動物、真菌）上面都好常見，主要結構係三個六碳環加一個五碳環。
類固醇可以做特效藥，但大量用會對人體有害。
關錦鵬

關錦鵬（英文：Stanley Kwan，1957年10月9號—）係香港電影導演，憑住《胭脂扣》攞1989年第八屆香港電影金像獎最佳導演。
關鍵旅遊

關鍵旅遊係香港一間旅行社，1982年開張，由嚟自演藝界嘅關鍵、上官玉兩公婆創辦，2016年3月24號執笠。2018年9月，有批新投資者買咗呢個品牌名開返旅行社。
1990年代，關鍵旅遊搵嚟黃霑幫佢作電視廣告歌：「食得招積，住得舒適，遊得出色，旅遊超值！旅行搵關鍵，招積舒適出色超級超值！」，唱到家傳戶曉。
關鍵物種

關鍵物種（粵拼：gwaan1 gin6 mat6 zung2；keystone species）係生態保育上一個概念。如果話一種物種係關鍵物種，意思係指呢種物種對周圍自然環境影響零舍大。

個案
例如廿一世紀初美國黃石國家公園嘅狼就好出名。
狼不溜出嗮名去到邊都係頂級獵食者，會捕食好多食草動物（例如鹿）。响廿世紀嘅美國，好多人都覺得狼係有害嘅，理由係狼會傷害各種牲畜，所以美國就大舉鼓勵啲人獵狼殺狼，搞到黃石嗰頭啲狼嘅數量勁跌。
美國人嘅呢項舉動引起咗意想不到嘅後果：有好多有蹄類嘅動物（食草嘅）冇咗狼嚟獵殺佢哋，因而數量激增；呢啲動物跟住就開始入侵河狸嘅地頭，仲同河狸爭嘢食，搞到河狸數量跌咗；河狸喺生態系統入面扮演咗重要嘅角色－河狸會起水壩嚟製造水塘，再喺水塘中心起竇，靠水塘嘅圍繞嚟保護自己啲竇免受捕食者（狼同熊等）侵襲，而河狸起嘅呢啲水壩會幫手減慢啲河嘅水流；河狸數量跌，就表示河狸水壩數量會少咗，河埋水壩少咗就擾亂埋嗰區啲水同泥嘅流動，最後搞到區內嘅植物大規模噉死嗮。打後啲生態學家了解到呢樣嘢之後，就喺 2000 年代初郁手保育狼，搞咗成十幾年區內嘅植物先至變返正常嘅噉（睇下圖嘅變化），單嘢算係收到科。
由上述嘅例子睇得出，狼嘅存在會引起一連串嘅連鎖效應，對環境有龐大嘅影響。狼對佢哋周圍嘅生態系統有咁深遠嘅影響，所以就被指係一種關鍵物種。
關鍵時期

關鍵時期（英文：critical period）係有關發育嘅一個概念。如果話某段發育時期係 X 嘅關鍵時期，即係話 X 能唔能夠順利噉發展出嚟，好大程度取決於嗰段時期嘅環境係咪適當。而一旦嗰段時期過咗，要發展出 X 就會難啲，甚至冇可能。
關鍵

關鍵係香港甘草演員，前佳藝電視藝員，演出過電視劇同電影，角色好多都係小男人。佢老婆係息影演員上官玉，兩公婆1982年創辦關鍵旅遊，但2003年已經全數賣盤。
陳志輝

陳志輝，SBS，JP（Andrew Chan）係香港親中派政治人物兼商界人士，香港中文大學逸夫書院前院長。

選舉經歷
喺2021年9月，佢當選成為香港特别行政區選舉委員會金融界界別委員。之後佢喺李家超無提政綱嘅情況下，有份提名李家超參與2022年香港行政長官選舉。
陳志榮

陳志榮，香港建制陣營（鄉事親中派）政治人、青衣鄉事委員會主席，葵青區議會當然議員。

選舉經歷
喺2021年9月，佢成為香港特别行政區選舉委員會鄉議局界委員。
2022年，佢喺李家超無提政綱嘅情況下，有份提名李家超參與2022年香港行政長官選舉。
陳志球

陳志球，香港親中派政治人物兼建築、測量、都市規劃及園境界人士。

選舉經歷
喺2021年9月，佢成為香港特别行政區選舉委員會建築、測量、都市規劃及園境界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
陳志煒

陳志煒，香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
陳志祥

陳志祥（1962年或1974年 - ），人稱西瓜佬，係2019年元朗七二一事件入面其中一位出名嘅襲擊者，佢襲擊立場新聞女記者何桂藍（人稱立場姐姐）嘅影像被正面錄低咗，係呢單襲擊事件嘅代表性影像，亦因此聲名大噪。雖然陳志祥已被香港警方拘捕，但佢去到2021年仍然無被警方起訴。

生平
喺元朗長大嘅陳志祥具黑幫背景，屬元朗14K嘅分支，係「蝦碌」嘅下屬 ，並且喺荃灣好活躍。

元朗站恐怖襲擊事件
喺2019年，香港陷入逃犯條例爭議，市民發起咗好多抗議活動。但係喺7月21號，元朗站就發生咗一宗針對反對逃犯條例人士，疑似由黑社會人士發起嘅恐怖襲擊事件。
陳志祥正面向立場新聞女記者何桂藍攻擊，點知影像畀何桂藍倒地前影低咗 ，成為元朗襲擊事件嘅代表性影像之一。
襲擊完何桂藍後，陳志祥衝到港鐵車廂繼續攻擊其它無辜嘅市民，整個襲擊過程都被完整攝錄 。

事件後續
陳志祥之後成為咗唔少傳媒同市民留意嘅對象，後來有網民留意到，原來佢喺事件前嘅7月16號，就已經係大埔參與破壞和平表達訴求嘅連儂隧道，又號召「圍頭佬」同「鄉黑」包圍舉辦聲討警暴放映會嘅元朗居民。
接著環繞爭議嘅示威活動入面，香港民眾經常喺遊行入面以警方事發多月，喺罪證確鑿嘅情況下仍未將陳志祥起訴，而質疑警黑合作。有消息話佢已經潛逃外地，而佢嘅農莊亦無人應門，電話亦無人聽；但係就無辦法證實消息係咪屬實。
2019年9月20日，佢因為有份參與七二一元朗襲擊事件被捕。
喺2021年2月，公民記者朝雲（蕭雲龍）喺立場新聞發佈文章，表示查證到佢嘅 Facebook 帳號係『Jacky Chan』。佢經常喺Facebook 頻繁轉載《港人講地》、《香梘新聞》、《向香港警察致敬》等親共媒體同埋人物嘅言論，內容都係擁護中共同香港政府、支持何君堯、香港警察同埋梁振英。另外，文章又提到，事件發生後，元朗每月每逢21號都有衝突，而陳志祥亦經常喺Facebook留言指摘採訪事件嘅記者。對於陳志祥不知所終，朝雲形容佢嘅逍遙法外，喺呢個時代係意料之內。
陳志灼

陳志灼，香港親中派人士。

家庭
佢係陳金烈嘅幼子。佢喺2004年迎娶咗李惠蓮。

政治立場
佢係香港親中派人士，曾經透過關愛隊支持並推廣北京未經諮詢或香港人同意，強行訂立嘅《港版國安法》。
金飾章

金飾章係伊斯蘭教典籍《可蘭經》入面嘅第43章（蘇拉）。
金馬倫大廈

金馬倫大廈（Cameron Mansions）係香港島寶雲山上面一座豪宅，喺馬己仙峽道34號，1951年起好3層樓。每層有ABC三個住宅單位，分為1800至2300平方呎3種樓則。金馬倫大廈總共樓盤唔過10個。因為金馬倫大廈個名，好多人都以為嗰度係金馬倫山。
金馬倫大廈笪地前身，係日本仔建築忠靈塔。香港重光後，呢座塔俾香港政府炸平咗。
金馬倫山

金馬倫山（Mount Cameron），又寫金馬麟山，或者飛鵝嶺，係香港嘅山，海拔高410米，喺灣仔區，附近範圍劃咗入香港仔郊野公園。
金顯祐

金顯祐，係大韓民國嘅一個男藝人同埋演員。
金養建

金養建（粵拼：gam1 joeng5 gin3；韓文：김양건／金養建 Kim Yang-gon，1942年4月24號—2015年12月29號）係北韓政治人，平安南道安州市人。1970年代做過國際部科長，1998年成為最高人民會議代議員。2005年晉升成北韓國防委員會參事，2007年被選為統一戰線部長。2010年被推舉為朝鮮勞動黨中央書記局書記，2012年成為中央政治局候補委員，2014年晉升政治局委員。
2015年12月30號朝早6點，佢返工時遇到車禍死咗，終年73歲。
金馬侖高原

金馬侖高原（馬來話：Tanah Tinggi Cameron；英文：Cameron Highlands）喺馬來西亞彭亨州西北部，係馬來西亞一個避暑勝地。
金馬侖高原喺馬來半島主幹山脈蒂迪旺沙山脈東麓，海拔大約1500米左右，離首都吉隆坡大約200公里。

氣候
金馬侖高原茶葉種植
金馬崙高原係馬來西亞少數屬於熱帶高地氣候嘅地方之一，年均氣溫大約18℃，成年氣温介乎15℃到25℃之間，年均雨量超過2,700mm。史上最低溫係1987年2月1號偵測到嘅7.8℃。

特產
金馬崙高原除咗出產茶葉，亦係馬來西亞最大嘅溫帶蔬菜同花朵種植區。農作品除咗供應本地市場，亦出口去新加坡、台灣，香港等地區。
華帝克

華帝克（英文：Waldick Soriano；1933年5月13號—2008年9月4號）係巴西浪漫音樂歌手兼作曲家。
佢係布雷加音樂（Brega Music）嘅贊助人。
華師附中新世界實驗學校

華師附中新世界實驗學校（粵拼：waa4 si1 fu6 zung1 san1 sei3 gaai3 sat6 jim6 hok6 haau6）係中國廣東省廣州市嘅一間學校，喺2002年開辦，位置喺白雲區集賢苑，新世界花園入面。呢間學校係華師附中同新世界（中國）地產廣州投資有限公司一齊出錢嚟辦嘅全日制寄宿學校。
華廈大酒店

華廈大酒店（粵拼：waa4 haa6 daai6 zau2 dim3；英文：Hotel Landmark Canton），之前叫華僑大廈（waa4 kiu4 daai6 haa6；Overseas Chinese Building）；文革嗰時叫東風廣場（dung1 fung1 gwong2 coeng4；Dongfeng Plaza）嘅名，佢係中國廣東省廣州市嘅一間四星級酒店，喺越秀區嘅海珠廣場東邊，僑光東路嗰頭。

史
之前呢間酒店係1957年5月1號開嘅華僑大廈。到咗1966年嘅文革期間，由於受到破四舊嘅影響，呢間嘢改咗名嗌「東風廣場」，直到1985年嘅廣東·中旅同香港南洋華中有限公司加盟咗呢間嘢嗰陣，先至改返之前嘅名。
呢間嘢喺1987年4月份重新搞過裝修，跟住由兩個開發商一齊聯手喺1987年6月嗰陣，重新設計過間嘢，甚至喺1988年4月份搞擴建工程，而工程一直到1990年6月28號先至搞掂，喺1991年2月重新開放。喺間嘢重新開放之後就冇用返之前嘅名，而係用咗「華廈大酒店」嘅新名上去。
喺1994年10月11號，間嘢就升級到四星級酒店。

酒店嘅設施
華廈大酒店入面有466間客房響度，冚唪唥嘅房都有免費寬帶上網，入面重有國內國際直打嘅電話，24小時音樂頻道同埋睇電影嘅系統，可以睇到德國、法國、日本、印尼、越南、泰國等好多個國家嘅衛星電視。另外，呢間酒店重有會議廳、免費上網專區、健身房、酒吧、歌舞廳、網球場、桌球室、兵乓球室、健身室、室內恒溫游泳池同埋桑拿等。重有嘅係，酒店嘅商務中心、美容美髮中心、醫務室、銀行、洗衫店等各種配套設施都喺埋度。
華廈邨

華廈邨（英文：Wah Ha Estate），係香港嘅一條公共屋邨，喺香港島東區柴灣吉勝街，一共有1座樓，187個單位，2016年入伙。
華廈邨嘅前身係柴灣工廠邨大廈，係香港碩果僅存嘅一座H型建築設計嘅工廠大廈，响2013年2月20號獲古物諮詢委員會評為香港二級歷史建築。
華州區

華州區係中國陝西渭南一個市轄區，總面積1127平方公里，人口34萬。
華師附中南海實驗高中

，全名叫華南師範大學附屬中學南海實驗高級中學，係中國廣東省佛山市嘅一間全日制嘅高級中等學校，喺南海區桂城街道東平路二號。

校史
二零零二年九月：學校創辦，由華南師範大學附屬中學直接管理。
二零一一年七月卅日，南海區教育局正式接管學校。
華師

華南師範大學，喺廣東廣州。
華東師範大學，喺上海。
華中師範大學，喺湖北武漢。
阿伊

阿伊（粵拼：aa3 ji1，Ay），係個古埃及第十八王朝嘅法老王，喺約前1323年至約前1319年在位或者約公元前1327年-公元前1323年在位。
阿伊莎

阿伊莎（613年—678年）係伊斯蘭教先知穆罕默德第三位老婆，亦係頭一位哈里發阿布伯克爾個女。
阿伏加德羅

阿伏加德羅（Amedeo Avogadro，1776年8月9號—1856年7月9號），係意大利化學家，主要研究成果有阿伏加德羅定律同阿伏加德羅常數。
阿伏加德羅生於律師家庭，雖然擁有法學博士學位，但係佢唔鍾意做律師，反而去學物理同數學。當年，法國嘅呂薩克（Joseph Louis Gay-Lussac）及現咗氣體定律，但係原子論奠基者道耳頓唔認同，兩個展開論戰，自然引起科學畀同阿伏加德羅關注。佢複製咗呂薩克嘅賓驗、研究當時原子同氣體理論。終於佢喺1811年發表論文《分子群相對品質嘅測定方法同佢哋進入化合物時數目比嘅測定》（英文：Essay on Determining the Relative Masses of the Elementary Molecules of Bodies and the Proportions by Which They Enter These Combinations），提出咗分子嘅概念：原子係化學反應嘅最小粒子，而分子係能夠獨立存在嘅最小粒子。佢又提出「阿伏加德羅定律」，即係「喺相同條件之下，相同體積中含有相同嘅分子數量」。
阿仙奴站

阿仙奴站（英文：Arsenal tube station）係英國倫敦地下鐵皮卡迪利綫嘅車站，屬第2收費區，喺大倫敦伊斯靈頓區。
阿佛列·馮·史里芬

阿佛列·馮·史里芬（德文：Alfred von Schlieffen，1833年2月28號—1913年1月4號），係德意志帝國時代嘅陸軍元帥，1891年去到1906年期間做參謀總長。喺1905年佢提出咗對法、俄等國作戰嘅史里芬計劃。
阿伏加德羅常數

喺物理同化學裡面，阿伏加德羅常數（符號：NA）係一個常數，等於(6.02214129±0.00000027)×1023 mol−1。佢個名來自意大利化學家阿伏加德羅。阿伏加德羅常數嘅具體定義係：當以 mol−1為單位時，佢嘅數值等於 12 克碳-12裡面所含嘅碳原子個數。阿伏加德羅常數通常用於代表一摩爾物質所含嘅基本單元（如分子或原子）嘅數量，係聯繫一種粒子嘅摩爾質量同絕對質量嘅比例常數。
阿伽曼農

阿伽曼農（粵拼：aa3 gaa1 maan6 nung4，希臘文：Ἀγαμέμνων），係希臘邁錫尼國王，希臘諸王嘅王，阿特柔斯個仔。
雪糕蛋糕

雪糕蛋糕係種蛋糕，通常都用兩層蛋糕中間夾住一層雪糕，出面再包忌廉。
雪糕筒

雪糕筒，又叫甜筒，係個圓錐形嘅威化餅，入面裝住雪糕，代替用杯或者碗裝，既環保又方便。
雪糕機

雪糕機係整雪糕嘅電器，可以將牛奶、糖等雪糕原料一路攪一路雪，最後整成雪糕。
雪糕雪條

雪糕雪條，又叫雪糕棒，係雪條形狀嘅雪糕，由一條長方形嘅雪糕再插支木棍仔。為咗令雪糕唔易融，通常雪糕外面會加多層脆皮包住。
雪繪玲那

雪繪玲那 ，係日本嘅一個配音員。

配音作品一覽
呢個表唔完整，歡迎加料。
雪糕舖

雪糕舖（粵拼：syut3 gou1 pou3）係賣啲雪糕、意式雪糕、雪葩同冰凍乳酪畀客人嘅舖頭。
鎳嘅同位素

鎳有24個同位素，其中有4個係穩定嘅。

圖表
備註：有#號嘅數據代表冇經過實驗嘅證明，只係理論推測，而用咗括號括係代表數據唔確定。
鎳氫電池

鎳氫電池（NiMH 或 Ni-MH）係種充電池。正極用嘅化學反應類似鎳鎘電池（NiCd），兩隻都使用氧化鎳氫氧化物（NiOOH）。 而負極就用吸氫嘅合金代替鎘。鎳氫電池嘅容量係同大細嘅鎳鎘電池嘅兩到三倍，能量密度高得多，不過，同鋰離子電池差一大截。
因為鎳氫電池形狀大細同鹼性電芯一樣，需然電壓低小小（1.25V 對 1.5V），但係放入去電器／嘢玩都可以。重有好少漏汁，係用一次過電芯嘅替代品。
鎶

鎶（粵拼：Go1，Copernicium）係一種人工合成嘅放射性化學元素，化學符號Cn原子序數112，屬於過渡金屬。而呢個元素嘅中文名由國立編譯館化學名詞審議委員會同中國化學會名詞委員會開會討論後決定改名做鎶。
鎶由德國達姆施塔特重離子研究中心Sigurd Hofmann領導嘅研究團隊首先響1996年合成出來。佢哋用鋅原子束轟擊鉛靶獲得半衰期得0.24毫秒嘅277Cn。
鎶通過α衰變成為273Ds，半衰期最長嘅鎶同位素係285Cn，有11分鐘。
2002年重離子研究中心重複相同實驗再次得到一個鎶原子。2004年，日本一間研究機構合成出兩個鎶原子。
根據最新嘅研究，鎶有可能喺室溫係液體狀態。

名
IUPAC元素系統命名法入便，第112號元素定嘅臨時名係Uub（Ununbium）。
2009年7月17號，發現團隊提議將112號元素命名做Copernicium，縮寫Cp，以紀念出名天文學家哥白尼（Copernicus）。
不過，新元素嘅提議名係唔可以同其他元素名或符號重複（同環戊二烯（茂，Cyclopentadiene）配體重複）。所以IUPAC 將提議嘅符號 Cp 改為 Cn（Copernicium）。
2010年2月19號，德國重離子研究中心正式宣布，經國際純粹同應用化學聯合會確認，由該中心人工合成嘅第112號化學元素從即日起獲正式名稱「Copernicium」，相應嘅元素符號係「Cn」。
維基同享有多媒體嘅嘢：
鎶（類）
鏈甲

鏈甲（Chain mail）係種裝甲，結構類似鎖鏈，由好多金屬環一環扣一環，主要抵檔刀劍攻擊。
鎳銀

鎳銀（英文：nickel silver）係種銀色嘅合金，通常係有六分銅、兩分鎳同兩分鋅，但無任何銀嘅成份。
鏈工

鏈工，職業之一，輔助測量，亦即量地，要配合測量師同工程師，多數戶外做嘢。鏈工以鏈度長而名，鏈亦從而計出土地面積。鏈有百節，度到曲綫。鏈工會用釘用箭標示，紅布固定。自從有軟尺之後，鏈工亦唔用鏈，而當今有其他儀器，好似經緯儀同平水鏡，而且有電子計算，唔使拉尺。鏈工要確保範圍準確，同其他測量隊員合作。
順帶一提，鏈亦為長度單位，一鏈六十六英尺。十鏈一浪，八十鏈一英里。測鏈亦用來指大地曲線長度，好似水流咁。呢啲都基於鏈工測量。

文
英文寫做chainsman，亦有地方用chainman。
鏈球菌

鏈球菌（粵拼：lin2 kau4 kwan2，學名：Streptococcus）係乳酸菌目鏈球菌科嘅一個屬，下分咗超過50個種，其中最出名嘅係肺炎鏈球菌。
鎵

鎵（粵拼：gaa1，英文Gallium）係元素一種，符號Ga，原子序號31，原子重量69.7231。佢密度5.907，溶點302.91，沸點2477，熱容量有0.371，電負度有1.81。
維基同享有多媒體嘅嘢：
Gallium（類）
鎵嘅同位素

鎵有34個同位素，其中兩個係穩定嘅。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
香港吸煙與健康委員會

香港吸煙與健康委員會（英文：Hong Kong Council On Smoking and Health，縮寫COSH）係香港一個法定團體，1987年根據《香港吸煙與健康委員會條例》成立，專責保障市民健康，同埋提高公眾對煙草禍害嘅認識。

主要職責
提高同教育市民有關吸煙同健康嘅知識；
進行或委託專人進行有關吸煙嘅研究；
向政府、社區衛生組織同社會服務團體提供有關吸煙同健康嘅意見。
香港各區專上學生同盟

香港各區專上學生同盟（HKTSA）係一個親中派嘅香港大學生組織，由王耀瑩創辦，佢哋官方網站標榜自己持服務學生、回饋社區、關心香港、貢獻國家嘅理念，致力推動青年學生，遵紀守法，履行社會責任。
香港各區專上學生同盟曾經多次被指幫中國共產黨滲透香港各大學學生會，最初成立嗰陣甚至希望取代學生自發，親民主派嘅香港專上學生聯會（學聯）。但後來因為親中色彩越來越明顯，好多時會舉辦關於毛澤東思想、馬列思想、中港關係、《基本法》、一國兩制等主題嘅講座，就算偶然邀請民主派人士演講，成員私下態度都比較冷淡，令一啲人起疑心，之後爆發退會潮，根據2013年5月《大學線》嘅報導，當時成員去到得返唔夠100人。
香港合球代表隊

香港合球代表隊係由中國香港合球總會管理，代表香港參加國際嘅合球賽事。
香港同台灣關係

香港同台灣關係係指中華民國同香港特別行政區之間嘅雙邊關係，依家係台灣海峽兩岸關係的一部分。行政院大陸委員會香港事務局分別以台北經濟文化辦事處（2011年叫做中華旅行社）、遠東貿易服務中心同埋光華新聞文化中心嘅名義喺香港運作。
2018年香港女子臺灣遇害案，引發咗喺2019年開始發生嘅反逃犯條例修訂運動。由於香港人擔心政府日後會用呢條法例將香港人未經審訊送去中國，所以好多人反對，其後引伸咗爭取民主，追究警隊濫權等五大訴求，亦得到唔少台灣人支持。另一方面，兩地政府至今仍然唔能夠就法律技術問題達成共識。所以，政府層面嚟講兩地關係比較緊張，但係喺民間，就因為民主價值觀，同埋對北京政府嘅態度，兩地人民關係相對唔錯，甚至因為2020年中泰網絡罵戰，出現咗泰國、臺灣、香港等幾個民間社交網路組成嘅奶茶聯盟。

港台民間交流
香港同台灣民間交流算係幾長歷史同緊密，其中來往香港台北兩地呢條航線，一直係全世界最繁忙嘅航線之一。雖然兩地本身都係唔少人轉機嘅熱門選擇，但喺2017年，時任中華航空資深副總經理張志潔就話，呢條航線其實77%都係兩地旅客往返為多，剩低先係經過兩地轉機嘅旅客。